EkBass/fiwiki-20250220-pages-articles huggingface dataset:
Rovaniemen Teatteri

Rovaniemen Teatteri – Lapin Alueteatteri on Rovaniemellä toimiva ammattiteatteri. Teatteri järjestää vuosittain 200–300 näytöstä lasten- ja musiikkiteatteria, klassikoita, komediaa, draamaa ja kantaesityksiä. Monet niistä pohjautuvat lappilaisten kirjailijoiden teoksiin tai pohjoisiin aiheisiin. Teatterin esityksiä järjestetään Lappia-talossa Rovaniemellä ja kiertävän alueteatterin esityksinä Lapin kunnissa. Rovaniemen Teatteri on Euroopan unionin pohjoisin ammattiteatteri. Lapin Alueteatteriyhdistys ylläpitää sitä valtion, veikkausvoittovarojen, Rovaniemen kaupungin sekä 14 lappilaisen jäsenkunnan tukemana. Teatteri on aloittanut harrastajateatterina vuonna 1949, muuttunut ammattiteatteriksi 1962 ja aloittanut alueteatteritoiminnan 1969. Rovaniemen Teatteri muutti vuonna 1975 Lappia- taloon. Lappia-talon on suunnitellut arkkitehti Alvar Aalto, joka suunnitteli koko Rovaniemen hallintokeskuksen eli pääkirjaston, kaupungintalon sekä kulttuuritalo Lappia-talon. Lappia-talossa on teatterin lisäksi toiminut Ylen toimitus sekä Lapin musiikki- ja tanssiopisto. Vuonna 1999 sen hallinto muuttui kunnallisesta teatterista yhdistyspohjaiseksi. Kaudella 2018–2019 teatteri työllisti vakituisesti 47 esittävän taiteen ammattilaista. Lisäksi se palkkaa tuotantokohtaisesti ammattilaisia eri aloilta. Rovaniemen Teatterin toiminnanjohtajana on vuodesta 2018 asti toiminut Sari Alatalo. Ennen toiminnanjohtajaksi nimeämistä Alatalo toimi teatterin hallintojohtaja vuosina 2015–2018. Teatterin taiteellisena johtajan toimii Miika Muranen. Murasen sopimus päättyy 31.7.2023, ja 1.8.2023 alkaen taiteellisena johtajana toimii Riku Innamaa. == Johtajia == *Olavi Peura (1950) *Veikko Tiitinen (1951–1952) *Risto Veste (1953–1954) *Sirkka Metsäsaari (1955–1958) *Ensio Niiranen (1959–1961) *Esko Länsineva (1962–1964) *Risto Veste (1965–1974) *Kaija Siikala (1975–1977) *Timo Närhinsalo (1978–1984) *Ahti Ahonen (1985–1986) *Hannu Wegelius (1987–1991) *Ahti Ahonen (1992–2001) *Tom Wentzel (2002) *Tapani Pesola (vt. 2003) *Tytti Oittinen (2004–) *Atro Kahiluoto & Vihtori Rämä *Juha Vuorinen *Kari Väänänen *Miika Muranen *Riku Innamaa == Näyttelijöitä ja ohjaajia == *Eeva Eloranta (–1977) *Seppo Heinola (1981–) *Anitra Invenius (–1981) *Markku Kaihua (–1981) *Pertti Kallela (1981–) *Tarja Markus (–1981) *Pertti Roisko (–1981) *Pirkko Saisio (–1977) *Seppo Ilmari Siitonen (ohjaaja, –1977)) *Risto Veste (1953–1954, 1972–) *Harri Viita (1981–) *Valle Yritys (–1981) == Lähteet == == Kirjallisuutta == Rantala Pälvi (toim.): Kuohuva talo - Taidetta, työtä ja juhlaa Rovaniemen teatterissa. Kemi: Atrain&Nord; 2020\. ISBN 978-952-315-559-6 == Aiheesta muualla == * Rovaniemen Teatterin verkkosivut * Rovaniemen Teatteri Suomen Teatterit -sivulla Luokka:Suomen teatterit Luokka:Rovaniemen kulttuuri
Vierailijat

Vierailijat () on R. L. Stinen kirjoittama kirja. Se on julkaistu osana The Nightmare Room -kirjasarjaa. Kirjan päähenkilö on Ben Shipley, joka yrittää löytää elämää ulkoavaruudesta. ==Juoni== Ben Shipley on aivan tavallinen kiharatukkainen poika. Hän tutkii päivittäin lukuisia nettisivuja ja surffailee internetin keskustelupalstoilla. Oikeastaan hän viettää lähes kaiken aikansa tietokoneen äärellä. Miksi? Hän yrittää löytää merkkejä ulkoavaruuden elämästä. Benin ystävät ovat huolissaan hänestä. Miksi ihmeessä hän haluaa niin kovasti löytää avaruusolentoja? Miksi hän päivästä toiseen yrittää epätoivoisesti saada yhteyttä toiselle planeetalle? Eikö hän ymmärrä, että ufot ovat huuhaata? Iltaisin Ben tarkkailee taivasta toivoen näkevänsä edes vilauksen jostakin tuntemattomasta. Hän ei kuitenkaan tiedä, että todellisuudessa oikea, elävä avaruusolento on paljon lähempänä kuin hän ikinä voisi kuvitellakaan. ==Lähteet== * Vierailijat WSOY:n sivuilla. Luokka:Nuortenkirjat Luokka:Yhdysvaltalaiset romaanit
Kauhumaa

Kauhumaa tai Goosebumps Kauhumaa (Goosebumps HorrorLand) on R. L. Stinen kirjoittama kirjasarja. Kirjasarjassa käytetään myös Goosebumps-kirjasarjassa esiintyneitä hahmoja tai asioita. Kirjasarja eroaa kuitenkin alkuperäisistä Goosebumps-kirjoista siten, että Kauhumaa-kirjoissa kirjojen juoni on yhtenäinen. ==Tarina ja rakenne== Kirjasarja kertoo nuorista, joille tapahtuu pelottavia asioita Kauhumaa-nimisessä huvipuistossa. Kirjat koostuvat kolmesta osassa, joista kahdessa on suoraa tarinankerrontaa. Ensimmäinen osa kertoo yleensä hahmoille tapahtuvista pelottavista asioista, esimerkiksi Muumioiden hyökkäyksistä (Mitä mielessä, muumio?) tai zombiemerirosvojen hyökkäyksen kohteeksi joutumisesta (Syvyyksien syylä). Toisessa tarinassa päähenkilö(t) saa(vat) kutsun Kauhumaan huvipuistoon, missä ei kaikki tunnu olevan kunnossa. Kolmas osa on nimeltään Kauhukansio ja on yleensä vain parin aukeaman pituinen. Se on tehty jonkinlaisen leikekirjan muotoon, ja siitä löytyy mm. kuvia Kauhumaasta, vihjeitä siitä mitä siellä tapahtuu. Lisäksi jokaisessa kirjassa on osa Kauhumaan karttaa. ==Sarjan osat== # Nukkeni mun (Revenge of the Living Dummy, suom. Marja Helanen-Ahtola 2008) # Syvyyksien syylä (Creep from the Deep, suom. Marja Helanen-Ahtola 2008) # Monsterinverta aamiaiseksi (Monster Blood for Breakfast!, suom. Marja Helanen-Ahtola 2009) # Noidutun naamion nauru (The Scream of the Haunted Mask, suom. Marja Helanen-Ahtola 2009) # Tohtori Mielipuoli (Dr. Maniac vs. Robby Schwartz, suom. Marja Helanen-Ahtola 2010) # Mitä mielessä, muumio? (Who's Your Mummy?, suom. Marja Helanen-Ahtola 2010) # Haukkuvat Hirviöksi (My Friends Call Me Monster, suom. Marja Helanen-Ahtola 2010) # Sano Muikku... Niin Käy Köpelösti! (Say Cheese - And Die Screaming!, suom.2011) # Luikeroleiri (Welcome To Camp Silther, suom.2011) # Oho, mitkä voimat! (Help! We Have Strange Powers, suom.2011) # Pako Kauhumaasta (Escape from HorrorLand, suom.2012) # Paniikkipuiston kadut (The Streets of Panic Park, suom.2012) ==Aiheesta muualla== * Risingshadow.fi Luokka:Kirjasarjat Luokka:Nuortenkirjat
Andreao Heard

Andreao Heard on grammy-palkittu musiikkituottaja Greensborosta, Pohjois- Carolinasta, Yhdysvalloista, joka tunnetaan lempinimeltään ”Fanatic” ja joka on työskennellyt artistien kuten Michael Jacksonin, Beyoncen, Notorious B.I.G.:n, Will Smithin ja Lil Kimin kanssa. Heard oli P. Diddyn muodostaman The Hitmen -tiimin jäsen. Heard voitti grammy-palkinnon hänen Beyoncelle tuottamastaan kappaleesta Speechless. == Aiheesta muualla == * Twitter sivu * Haastattelu, HitQuarters Marraskuu 2008 Luokka:Yhdysvaltalaiset musiikkituottajat Luokka:Syntymävuosi puuttuu Luokka:Elävät henkilöt
Ace Revolutions

ACE Revolutions oli Juho-Heikki Korhosen ja Sampo-Ilmari Tuhkalehdon perustama jyväskyläläinen musiikki- ja tapahtumatuotantoyhtiö, joka toimii muun muassa suomalaisten bändien: Tuhkalehdon ja Snow White’s Poison Biten musiikintuotantoyhtiönä. ACE Revolutions vastaa muun muassa Music Against Drugs -tapahtumakokonaisuuksien kaikista käytännön järjestelyistä. == Historia == ACE Revolutions on perustettu vuonna 2007 ja sen tausta on Jyväskylän ammattikorkeakoulun Tiimiakatemiassa, jossa opiskellaan liiketaloutta omaa yritystä tai osuuskuntaa pyörittämällä. Osuuskunta lopetti toimintansa vuonna 2020. == Tapahtumatuotanto == * Music Against Drugs Yhteistyössä tehdyt tapahtumat: * Power Cup * Your Move On Tour 2010 ACE Revolutions tarjoaa myös tapahtumateknisiä palveluita, joihin kuuluu muun muassa äänentoistotekniikan ja lavojen vuokraus. == ACE Revolutionsin artistit == * Tuhkalehto * Snow White's Poison Bite == ACE Revolutionsin julkaisemat albumit == * ACEREV007: Tuhkalehto: Piilotettu maa (2008) == Lähteet == Luokka:Suomalaiset levy-yhtiöt Luokka:Suomalaiset osuuskunnat
Timo Röttger

Timo Röttger (s. 12. heinäkuuta 1985 Waldbröl) on saksalainen jalkapalloilija, joka edustaa 3. Ligassa pelaavaa Dynamo Dresdeniä. Röttger on pelipaikaltaan hyökkääjä. Röttger edusti juniorivuosinaan Bayer Leverkusenia. Aikuisten tasolla hän kuitenkin pääsi pelaamaan ainoastaan Regionalligaa Leverkusenin kakkosjoukkueessa. Röttger siirtyi 2. Bundesligaan SC Paderborniin kesällä 2006 ja sieltä kahden kauden jälkeen Dynamo Dresdeniin. == Lähteet == Luokka:Saksalaiset jalkapalloilijat Luokka:Vuonna 1985 syntyneet Luokka:Elävät henkilöt
Cressy-luokka

Cressy-luokka oli Britannian Kuninkaallisen laivaston kuuden aluksen muodostama panssariristeilijäluokka. Luokan alukset laskettiin vesille joulukuusta 1899 toukokuuhun 1901. Luokan alukset palvelivat vuoteen 1908 saakka kotivesillä, Välimerellä sekä Kauko-Idässä. Ensimmäisen maailmansodan puhjetessa HMS Cressy, HMS Aboukir, HMS Hogue ja HMS Euryalus muodostivat 7. risteilijälaivueen. Alusten suuren iän vuoksi ne oli miehitetty kokemattomilla reserviläisillä, jolloin laivuetta kutsuttiin syöttilaivueeksi (). Lempinimestä tuli oikeutettu, kun Saksan keisarikunnan laivaston sukellusvene U-9 upotti 22. syyskuuta 1914 kolme luokan aluksista. == Luokan alukset == Cressy-luokan risteilijätGardiner, Robert s. 68 Nimi Telakka Kölinlasku Vesille Valmis Kohtalo HMS Cressy Fairfield Shipbuilding and Engineering Company, Govan 12. lokakuuta 1898 4. joulukuuta 1899 28. toukokuuta 1901 upotettu 22. syyskuuta 1914 HMS Sutlej John Brown and Company, Clydebank 15. elokuuta 1898 18. marraskuuta 1899 6. toukokuuta 1902 romutettu 9. toukokuuta 1921 HMS Aboukir Fairfield 9. marraskuuta 1898 16. toukokuuta 1900 3. huhtikuuta 1902 upotettu 22. syyskuuta 1914 HMS Hogue Vickers Armstrong, Barrow 14. heinäkuuta 1898 13. elokuuta 1900 19. marraskuuta 1902 upotettu 22. syyskuuta 1914 HMS Bacchante Brown 15. helmikuuta 1899 21. helmikuuta 1901 25. marraskuuta 1902 romutettu 1. heinäkuuta 1920 HMS Euryalus Vickers Armstrong 18. heinäkuuta 1899 20. toukokuuta 1901 5. tammikuuta 1904 romutettu 1. heinäkuuta 1920 == Lähteet == * === Viitteet === *
Pasi Harvela

Pasi Kullervo Harvela (8. marraskuuta 1906 Kotka – 26. marraskuuta 1976 Hämeenlinna)Kuolinilmoitus, Helsingin Sanomat 15.12.1976, s. 4 oli suomalaisen pesäpalloilun merkkihenkilö ja tienraivaaja aktiivipelaajana, taktikkona ja sääntöjen kehittäjänä. Pasi Suuri oli ammatiltaan lääninasessori, varatuomari ja sotilasarvoltaan reservin luutnantti. Pelaajaurallaan Harvela edusti Haminan Palloilijoita, jossa saavutti SM-hopeaa 1928–1930 ja Riihimäen Pallonlyöjiä, jonka riveissä oli voittamassa vuoden 1933 Suomen mestaruutta. Itä–Länsi-otteluun Harvela valittiin 1932, 1933 ja 1935. Harvela toimi Pesäpalloliiton johtokunnassa 1929–1936 ja julkaisi Pesäpalloilijan opas -nimisen kirjan vuonna 1934. Harvela toimi pesäpallovalmentajana Virossa vuonna 1932. Hänelle myönnettiin Pesäpalloliiton kultainen ansiomerkki numero 5. == Saavutukset == === Pelaajana === * 1 SM-kulta: 1933 * 5 SM-hopeaa: 1928, 1929, 1930, 1932, 1935 * 1 SM-pronssi: 1927 * 3 Itä-Länsi-ottelua: 1932, 1933, 1935 ==Lähteet== * ===Viitteet=== Luokka:Suomalaiset pesäpalloilijat Luokka:Suomalaiset juristit Luokka:Vuonna 1906 syntyneet Luokka:Vuonna 1976 kuolleet
Willie Hutch

Willie McKinley Hutchison, tunnetaan ammattimaisesti nimellä Willie Hutch (6. joulukuuta 1944 – 19. syyskuuta 2005) oli yhdysvaltalainen laulaja, sanoittaja, musiikkituottaja ja muusikko Motown Recordsilla 1970- ja 1980-luvuilla. ==Diskografia== ===Albumit=== ;RCA : *1969: Soul Portrait *1970: Seasons for Love ;Motown : *1973: Fully Exposed *1973: The Mack Soundtrack *1975: Foxy Brown Soundtrack *1975: Mark of the Beast *1975: Ode to My Lady *1976: Color Her Sunshine *1976: Concert in Blues *1977: Havin’ a House Party ;Whitfield: *1979: In Tune *1980: Midnight Dancer ;Motown: *1983: In & Out *1985: Making a Game out of Love ;Myöhemmät julkaisut: *1985: The Last Dragon *1994: From the Heart (G.G. It) *1996: The Mack Is Back (Midwest) *2002: Sexalicious (G.G. It) ===Singlet=== *1973: ”Brother’s Gonna Work It Out” (#18 R&B;, #67 US) *1973: ”Slick” (#18 R&B;, #65 US) *1973: ”Sunshine Lady” (#72 R&B;) *1974: ”If You Ain’t Got No Money (You Can’t Get No Honey) Pt. I” (#70 R&B;) *1974: ”Theme Of Foxy Brown” (#64 R&B;) *1975: ”Get Ready For The Get Down” (#24 R&B;) *1975: ”Love Power” (#8 R&B;, #41 US) *1976: ”Let Me Be The One, Baby” (#95 R&B;) Black Singles 95 *1976: ”Party Down” (#19 R&B;) *1977: ”Shake It, Shake It” (#60 R&B;) *1977: ”We Gonna Party Tonight” (#49 R&B;) *1978: ”All American Funkathon” (#62 R&B;) *1978: ”What You Gonna Do After The Party” (#40 R&B;) *1982: ”In And Out” (#55 R&B;) (UK #51) *1985: ”Keep on Jammin’” (UK #73) == Lähteet == Luokka:Yhdysvaltalaiset funklaulajat Luokka:Yhdysvaltalaiset soullaulajat Luokka:Yhdysvaltalaiset muusikot Luokka:Yhdysvaltalaiset musiikkituottajat Luokka:Yhdysvaltalaiset sanoittajat Luokka:Vuonna 1944 syntyneet Luokka:Vuonna 2005 kuolleet
Siniheinä

Siniheinä (Molinia caerulea) on monivuotinen, tuulipölytteinen ja mätästävä heinälaji. Sen röyhy on suppea ja tummansinisen ruskehtava. Sen korressa on vain yksi solmu, korren tyvi on paksu ja juuret ovat vahvoja. Sillä on kielekkeen paikalla karvarivi. == Koko ja ulkonäkö == Siniheinän korkeus vaihtelee 20 cm ja 90 cm välillä. Tyvi muistuttaa sipulikasvien ja sipulikukkien alaosaa. Lehdet ovat väriltään sinivihreitä ja ne ovat päältä harvaan karvaisia, niiden reuna on karhea ja niiden keskussuoni on vaalea. Lehdet ovat 3-6 mm leveitä. Siniheinän röyhy on 4-20 cm pitkä, se on tummanvioletti ja siirottavahaarainen. Kasvi kukkii heinäkuulta elokuulle. == Levinneisyys == Siniheinä on yleinen koko Suomessa saaristosta tuntureille. == Elinympäristö == Siniheinä kasvaa rehevähköillä ohutturpeisilla soilla, letoilla, rannoilla ja märillä niityillä. Siniheinän esiintyminen kertoo voimakkaasta kaliumin ja fosforin puutteesta. == Lähteet == == Aiheesta muualla == * Kasviatlas 2022: Siniheinän (Molinia caerulea) levinneisyys Suomessa. * Pinkka, Lajintuntemuksen oppimisympäristö: Siniheinä (Molinia caerulea) * Valokki – nettikasvio: Siniheinä (Molinia caerulea) * United States Department of Agriculture (USDA): Molinia caerulea Luokka:Heinäkasvit
IAMX

IAMX on Chris Cornerin sooloprojekti. ==Albumit== IAMXin erittäin synkkä, eroottinen ja 80-luvun vaikutteinen debyyttialbumi, Kiss + Swallow, julkaistiin vuonna 2004. Suuri osa kappalesta oli alun perin nauhoitettu Sneaker Pimpsin julkaisemattomalle albumille SP4. IAMXn toinen albumi, The Alternative, julkaistiin Euroopassa huhtikuussa 2006, loppuvuodesta 2007 Isossa-Britanniassa ja Yhdysvalloissa toukokuussa 2008. Fanit ja musiikkikriitikot ovat kuvailleet albumia usein oman tyylilajinsa klassikoksi. Kolmas IAMX-albumi, Kingdom of Welcome Addiction, julkaistiin 19. toukokuuta, 2009. Levy vuoti nettiin kuitenkin jo 5. huhtikuuta. Kahteen edelliseen verrattuna enemmän tunteikkaana ja sanoituksiin keskittyneenä pidettyä levyä, Corner luonnehti leikkisään tapaansa: Kingdom of Welcome Addiction on "kuin Disney World, mutta mukana on huulipunaa, kyynisyyttä ja nokkeluutta". Uudelleenmiksattu ja muokattu versio albumista, Dogmatic Infidel Comedown OK, julkaistiin 19. maaliskuuta 2010. 14\. huhtikuuta 2010, IAMX ilmoitti Twitterissä työstävänsä neljättä studioalbumiaan, johon viittasi nimellä "IAMX4". Chris Corner on itse tuottanut, miksannut ja masteroinut kaikki IAMX- albumit. ==Livekokoonpano== * Chris Corner – laulu/kosketinsoittimet/kitara * Alberto Álvarez – kitara/taustalaulu/basso * Jon Harper – rummut * Janine Gezang – kosketinsoittimet/syntetisaattori/taustalaulu/basso. Edellisissä IAMXn livekokoonpanoissa mukana olleita ovat Dean Rosenzweig, Tom Marsh, Sue Denim, Dee Plume, Noel Fielding, Julian Barratt, James Cook ja Julia Davis. ==Diskografia== ===Albumit=== * Kiss + Swallow (2004) * The Alternative (2006) * Kingdom of Welcome Addiction (2009) * Volatile Times (2011) * The Unified Field (2013) * Metanoia (2015) * Alive In New Light (2018) ===EP:t ja livealbumit=== * Your Joy Is My Low - 2004 * Your Joy Is My Low Remixes - 2005 * President (iTunes Store) - 2008 * Live in Warsaw - 2008 * Think of England (iTunes Store) - 2009 * Everything is Burning - 2016 ===Singlet=== Vuosi Julkaisu Levy-yhtiö Albumi 2004 "Your Joy Is My Low" Recall Kiss + Swallow 2004 "Kiss and Swallow" Tennis Schallplatten Kiss + Swallow 2005 "Missile" Tennis Schallplatten Kiss + Swallow 2006 "Spit It Out" 61seconds The Alternative 2007 "Nightlife" 61seconds The Alternative 2008 "The Alternative" Fiction / No Carbon / Genepool (UK) The Alternative 2008 "President" Fiction / No Carbon / Genepool (UK) The Alternative 2008 "Spit It Out" Metropolis Records (USA), Fiction / No Carbon / Genepool (UK) The Alternative 2008 "Song of Imaginary Beings" Metropolis Records (USA) The Alternative 2008 "President" Metropolis Records (USA) The Alternative 2008 "Think of England" 61seconds / Metropolis Records Kingdom of Welcome Addiction 2009 "Tear Garden" 61seconds / Metropolis Records Kingdom of Welcome Addiction 2009 "My Secret Friend" 61seconds Kingdom of Welcome Addiction ==Aiheesta muualla== * * IAMX Official Site * Artist Profile via Management * IAMX Official Podcast * Unofficial IAMX Forum & Community Luokka:Brittiläiset laulajat Luokka:Brittiläiset lauluntekijät Luokka:Syntymävuosi puuttuu Luokka:Elävät henkilöt
Steffen Schleiermacher

Steffen Schleiermacher (s. 1960 Halle) on pianisti ja säveltäjä. Hän opiskeli Leipzigin Felix Mendelssohn Bartholdy -musiikkiakatemiassa vuosina 1980–1985. Hän toimi assistenttina sävellyksessä, säveltapailussa ja uudessa musiikissa Leipzigissa vuoteen 1988. Hän myös jatkoi sävellysopintojaan Friedrich Goldmannin johdolla Berliinin taideakatemiassa (1986–1987) ja pianonsoiton opintojaan Kölnin musiikkiakatemiassa Aloys Kontarskyn johdolla (1989–1990). Schleiermacher ryhtyi vapaaksi säveltäjäksi ja pianistiksi vuonna 1988. Schleiermacher on keskittynyt pianistina 1900-luvun musiikkiin ja levyttänyt muiden muassa Erik Satien, Morton Feldmanin sekä John Cagen teoksia. Hän on perustanut Ensemble Avantgarden vuonna 1989 ja toiminut solistina eri orkesterien kanssa. == Aiheesta muualla == * Kotisivut Luokka:Saksalaiset pianistit Luokka:Saksalaiset säveltäjät Luokka:Vuonna 1960 syntyneet Luokka:Elävät henkilöt
Valkoinen hehku

Valkoinen hehku (White Heat) on vuonna 1949 ensi-iltansa saanut yhdysvaltalainen rikoselokuva, jonka on ohjannut Raoul Walsh. Elokuvan pääosassa esiintyy James Cagney. Cagney näyttelee väkivaltaista, äkkiarvaamatonta ja psykopaattista gangsteri Cody Jarrettia, jonka pakkomielteinen kiintymys äitiin lähenee insestiä. Suomessa Valkoinen hehku kiellettiin kokonaan 24. lokakuuta 1950, eikä se ole ollut teatterilevityksessä. Elokuva sai Elokuvatarkastamon hyväksynnän vasta vuonna 2004, kun se tuli videolevitykseen. Sitä ennen se oli kuitenkin jo esitetty televisiossa. Valkoinen hehku valittiin vuonna 2003 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Yhdysvaltain elokuvainstituutin kokoamalla sadan hienoimman elokuvasitaatin listalla elokuvan lopun repliikki tuli 18. sijalle: ”Made it, Ma! Top of the World!” (”Tein sen, äiti! Maailman huipulla!”). Elokuvan innoittajana oli todellinen Barkerin rikollisperhe. Perheen äidin Ma Barkerin väitettiin johtaneen poikiensa rikollista toimintaa, kunnes hän kuoli FBI:n väijytyksessä. == Rooleissa == == Lähteet == == Aiheesta muualla == * Luokka:Vuoden 1949 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset rikoselokuvat Luokka:Novelleihin perustuvat elokuvat Luokka:Raoul Walshin ohjaamat elokuvat Luokka:Kokonaan kielletyt elokuvat Suomessa Luokka:Warner Brosin elokuvat
Haalari

Haalari on yleisimmin yksiosainen, lähes koko vartalon peittävä suojavaate. Asun housuosa ja yläosana toimiva pusero tai olkaimiin kiinnittyvä rintaa peittävä lappu on tyypillisesti ommeltu yhteen. Asu tunnetaan myös nimillä umpihaalari, suojahaalari, työhaalari ja työasu. Haalaria on totuttu käyttämään suoja-asuna likaisissa töissä esim. autokorjaamoilla ja rakennustyömailla. Opiskelijahaalaria käyttävät yliopistojen ja ammattikorkeakoulujen opiskelijat. Haalarin kangasmateriaali on yleensä enstex tai puuvilla. Hitsaajan haalari on ollut perinteisesti 100 % puuvillaa, mutta nykyään on kehitetty muita paremmin kipinöitä kestäviä materiaaleja. Työhaalarissa on paljon taskuja ja ripustuslenkkejä työkaluille. Haalarin hyvänä puolena pidetään sen antamaa suojaa selälle sellaisissa töissä, jossa joutuu kumartelemaan paljon. == Muita haalarityyppejä == Avohaalari on housut, jossa on rintakehään asti korotettu etuosa, johon kiinnittyy henkselit. Tunnetaan myös nimellä lappuhaalari. On ollut perinteinen työasu, mutta on katoamassa vähitellen työasuvalmistajien mallistoista. Sen korvaajaksi on tullut liivihaalari. Liivihaalari: kutsutaan yleisesti myös nimellä avohaalari. On kuin umpihaalari ilman hihoja. Haalarin selkäosa on usein joustavaa ja hengittävää kangasta. Haalarissa voi olla myös riipputaskuja ja se malli onkin hyvin suosittu rakennusmiesten keskuudessa. Riipputaskut nimensä mukaisesti riippuvat ja sen ansiosta tavarat eivät putoa taskuista kumarrellessa. Kutsutaan myös nimellä riipputaskuhaalari. == Lähteet == == Aiheesta muualla == Luokka:Suojavaatteet
Chris Corner

Chris Corner (oik. Christopher Anthony Corner, s. 23. tammikuuta 1974) on englantilainen muusikko ja lauluntekijä. Hän oli perustajajäsenenä yhtyeessä Sneaker Pimps ja on nykyään aktiivinen IAMX-sooloprojektinsa kanssa. Hän on myös laulanut vierailijana yhtyeissä TNT Jackson, Moonbootica ja The Strike Boys ja on tuottanut materiaalia Robots in Disguiselle. Corner on asunut Berliinissä vuodesta 2006, missä hänellä on oma IAMX-studio. ==Diskografia== ===Sneaker Pimps=== ====Albumit==== * Becoming X (1996) * Becoming Remixed (1998) * Splinter (1999) * Bloodsport (2002) ===IAMX=== ====Albumit==== * Kiss + Swallow (2004) * The Alternative (2006) * Kingdom of Welcome Addiction (2009) * DOGMATIC INFIDEL COMEDOWN OK (2010) * Volatile Times (2011) * The Unified Field (tulossa 2013) ===EP:t ja livealbumit=== * Your Joy Is My Low - 2004 * Your Joy Is My Low Remixes - 2005 * President (iTunes Store) - 2008 * Live in Warsaw - 2008 * Think of England (iTunes Store) - 2009 ==Aiheesta muualla== *Official IAMX Website *Official IAMX Streetteam Page *IAMX/Chris Corner Experimental Site *BoutiqueIAMX Luokka:Brittiläiset muusikot Luokka:Brittiläiset lauluntekijät Luokka:Vuonna 1974 syntyneet Luokka:Elävät henkilöt
Fimbulvetr

Fimbulvetr, Fimbul-talvi tai Fimbulvinter (”suuri talvi” tai ”talvien talvi”) on skandinaavisessa mytologiassa Ragnarökiä edeltävä kolmen poikkeuksellisen ankaran talven jakso. Lunta sataa tauotta kolmen talven ajan, eikä kesiä ole lainkaan. Puhkeaa lukemattomia sotia ja veljet kääntyvät toisiaan vastaan. == Lähteet == Luokka:Skandinaavinen mytologia
Amica (ooppera)

Amica on Pietro Mascagnin säveltämä kaksinäytöksinen ranskankielinen ooppera. Se kantaesitettiin säveltäjän johdolla Monte Carlossa 16. maaliskuuta 1905. Amican roolin tulkitsi Geraldine Farrar. Teoksen libretto on Paul Bérelin käsialaa. Italiankielinen versio (libretto: Giovanni Targioni-Tozzetti) esitettiin ensi kertaa 13. toukokuuta 1905 Rooman Teatro Costanzissa. Veristisen draaman tapahtumat sijoittuvat noin vuoden 1900 Savoijiin. == Lähteet == == Aiheesta muualla == * Allmusic.com: Amica, opera (dramma) in 2 acts * Luokka:Pietro Mascagnin teokset Luokka:Ranskankieliset oopperat Luokka:Italiankieliset oopperat Luokka:1900-vuosikymmenen musiikkiteokset
Iris (ooppera)

Iris on kolminäytöksinen ooppera, jonka Pietro Mascagni sävelsi Luigi Illican italiankielisen librettoon. Teos kantaesitettiin säveltäjän johdolla Rooman Teatro Costanzissa 22. marraskuuta 1898. Iriksen roolin tulkitsi Hariclea Darclée. Oopperaan sisältyy muun muassa tenorin serenadi ”Apri la tua finestra”. Tapahtumat sijoittuvat Japaniin. ==Lähteet== Luokka:Pietro Mascagnin teokset Luokka:Italiankieliset oopperat Luokka:1890-luvun musiikkiteokset
Kiss + Swallow

__NOTOC__ Kiss + Swallow on IAMXin debyyttialbumi. Vuonna 2004 julkaistu Kiss + Swallow on todella erilainen verrattuna Chris Cornerin aikaisempiin töihin Sneaker Pimpsin kanssa. Albumi on kokonaan nauhoitettu Chris Cornerin kotistudiossa Lontoossa vuosina 2003–2004. Albumista on olemassa myös demo- versio. Niin sanottu "US Promo" vuoti nettiin vähän virallisen julkaisun jälkeen. Suuri osa kappaleista on samankaltaisia valmiilla levyllä. Kuitenkin osa kappaleista, kuten "Skin Vision", "Sailor" ja "You Stick It In Me", ovat huomattavasti erilaisia ja sisältävät erilaista musiikkia, melodioita. "Skin Visionin" demo-versiossa on kokonaan eri sanoitukset. 17\. kesäkuuta, 2008 Kiss + Swallow uudelleenjulkaistiin Yhdysvalloissa erilaisella kannella. Albumi sisältää aiemmin julkaisemattoman kappaleen "I-Polaroids" ja uudelleen miksatun version kappaleesta "Kiss and Swallow". == Kappaleet == # # # # # # # # # # # # # == Arvostelut == * Allmusic: Allmusic review == Lähteet == Luokka:Vuoden 2004 albumit Luokka:IAMX:n albumit
Augustine Grimaldi

Augustine Grimaldi oli Grassen ja Mallorcan piispa, joka toimi Monacon sijaishallitsijana 1523–1532. Hän oli Lambert ja Claudine Grimaldin viides poika. Hän hallitsi ensimmäistä kertaa Monacoa 1507, kun hänen veljensä Lucien oli vankina Milanossa ja Ranskan kuningas Ludvig XII yritti ottaa Monacon haltuunsa. Lucienin kuoltua 1523 Augustine luopui piispan virasta ja otti vallan Monacossa. Hänen ensimmäinen toimensa oli kostaa veljensä murha. Andrea Dorian laivaston ollessa edelleen uhkana Barthelemy pyrki sopuun Augustinuksen kanssa, joka ei kuitenkaan antanut anteeksi. Eräänä päivänä Lucienin tappaja, Barthelemy, löytyi kallo murskattuna. Ranskan kanssa käytyjen riitojen johdosta Augustine solmi Espanjan kanssa sopimuksen, jolla Monacosta tuli Espanjan protektoraatti. Augustine kuoli hämärissä olosuhteissa huhtikuussa 1532. Luokka:Monacon kuninkaalliset Luokka:Piispat Luokka:Syntymävuosi puuttuu Luokka:Vuonna 1532 kuolleet
The Alternative

__NOTOC__ The Alternative on IAMX:n toinen studioalbumi, joka julkaistiin 28. huhtikuuta 2006. Albumin uusintapainos julkaistiin Yhdysvalloissa 6. toukokuuta 2008.Discogs: IAMX – The Alternative (CD, Album, Digipak) Isossa- Britanniassa ja Yhdysvalloissa julkaistut versiot eroavat merkittävästi alkuperäisestä julkaisusta. Uudelleenjulkaistut versiot myös sisältävät piilotetun raidan, jousiversion kappaleesta "Spit It Out". == Kappaleet == # # # # # # # # # # # == Lähteet == == Aiheesta muualla == * The Alternative discogs.com -sivustolla Luokka:Vuoden 2006 albumit Luokka:IAMX:n albumit
Lumikorento

Lumikorento (Boreus westwoodi) on pienikokoinen, kärsäkorentojen (Mecoptera) lahkoon kuuluva lentokyvytön ja psykrofiilinen (kylmää sietävä) hyönteislaji. Se on vähälajisen lumikorentojen heimon ainoa edustaja Suomessa. Nimensä mukaisesti sen voi tavata esimerkiksi keväthangilta. == Anatomia == Lumikorento on 3-4 mm:n pituinen, hoikkaruumiinen ja kiiltäväpintainen, väritykseltään enimmäkseen musta hyönteinen. Lentämiseen sopivia siipiä ei ole, mutta koirasyksilöillä on kaarevat siiventyngät, jotka ilmeisesti toimivat apuna parittelussa. Tuntosarvet ovat pitkät ja pään etuosa on kärsäkorennoille tyypilliseen tapaan venynyt pitkäksi, alaspäin osoittavaksi ”kärsäksi”. Naaraalla on takaruumiin kärjessä sirppimäinen munanasetin. == Elinkaari == Lumikorento viettää suurimman osan aikuiselämästään lumikerroksen alla, mutta ajoittain, lauhoina talvipäivinä, niitä voi löytää liikkumasta lumella. Koska eläimellä ei ole siipiä, se liikkuu kävelemällä tai hyppimällä. Suomessa lajia tavataan koko maassa.http://users.utu.fi/veirinne/verk/Borewest.pdf Naaraat tuottavat munia koko talven ajan. Lumikorennon toukat käyttävät ravinnokseen sammalia ja koteloituvat maahan. Täysikasvuiset korennot kuoriutuvat syksyllä ja niitä voi tavata koko talven ajan, lokakuusta huhtikuuhun, joskin kovilla pakkasjaksoilla hyönteiset pysyvät lumen alla näkymättömissä. Korennolla on useita sopeutumia talviolosuhteissa elämiseen. Siivet ovat surkastuneet ja siipilihasten puuttuminen auttaa säästämään eläimen energiavaroja.http://dx.doi.org/10.1002/jmor.1051260204 == Poikkeuksellinen kylmänsieto == Lumikorennot voivat liikkua alimmillaan −2 °C:n lämpötilassa. Lumikorennon kylmänsieto-ominaisuudet selittyvät sillä, että korennon elimistö tuottaa jäätymistä estäviä aineita. Jäätymisenestoaineiden avulla hyönteisen kehon nesteiden jäätymispiste on –6,4 °C. == Lähteet == Luokka:Kärsäkorennot
Johnny & the Dodgers

Johnny & the Dodgers on suomalainen 1950-luvun rock'n'rollia soittava yhtye Tuusulan Hyrylästä. Yhtyeen alkuperäisen kokoonpanon muodostivat laulaja–kitaristi Pasi "Johnny" Hailio, basisti Jykä Myllymaa ja rumpali Risto Kari. Trio sai levytyssopimuksen Vexi Salmen Levytuottajien Rockin'-levymerkille voitettuaan Suosikki-lehden järjestämän vuoden 1979 Rock- kuningas-kilpailun. Johnny & the Dodgersin esikoisalbumi Move It! ilmestyi saman vuoden toukokuussa, ja se nousi Suosikin listalla kuukaudeksi 20. sijalle. Toukokuussa 1979 yhtyeeseen liittyi basistiksi Make Rosquist, minkä myötä Jyrki Myllymaa siirtyi soittamaan kitaraa. Alkuperäinen Johnny & the Dodgers hajosi vuoden 1979 lopussa "Lonely Johnny" -singlen julkaisemisen jälkeen musiikillisiin ristiriitoihin. Johnny Hailio ja Jyrki Myllymaa jatkoivat kuitenkin nimellä Johnny & the New Dodgers, ja mukaan liittyivät Olli "Rock-Ola" Pihlajamaa ja Anssi Montonen. Vuonna 1980 ilmestynyt toinen albumi julkaistiin nimellä Johnny & the New Dodgers. Levyn kappaleista osa esitettiin suomeksi ja osa englanniksi. Yhtye hajosi vuoden 1980 lopulla. Yhtyeen keulakuva Pasi "Johnny" Hailio palasi lavoille 1992 taiteilijanimellä Tony Montana. Hän voitti Ylen Ykköstähti-kilpailun vuonna 1993, ja hänet palkittiin Vuoden miessolistitulokas-Emmalla samana vuonna. Vuonna 2010 Johnny & The Dodgers aktivoitui uudelleen Pasi Hailion johdolla. Ensimmäiset keikat olivat vappuna 2010. Yhtye solmi myös levytyssopimuksen Turenki Recordsin kanssa, ja Olli Haaviston tuottama suomenkielinen levy Matkaa teen ilmestyi syyskuussa 2010. Vuonna 2017 yhtye julkaisi singlet "Do The Shake" sekä "Lessons In Love. 2020 julkaistiin singlet "Mambo Italiano" sekä " Sua lemmin kuin järjetön mä oisin". Tammikuussa 2021 julkaistiin kolmas single "Illalla". Kaikki laulut ovat Olavi Virran levytyksiä, mutta sovitettu fiftarityyliin. Samaan tyyliin on julkaistu kappaleet "Tyttö metsässä", "Volgan rannalla", sekä "Sokeripala" vuonna 2022. Syyskuussa 2023 julkaistiin musiikkivideo kappaleesta "Girl in the wood". Vuoden 2020 kokoonpanossa soittavat Johnny Hailio (kitara & laulu), Kustaa Kantelinen (kitara & laulu), Sakke Pyykkönen (basso) sekä Harri Kunnas(rummut). == Lähteet == == Aiheesta muualla == * Johnny & the Dodgers -diskografia tekijätietoineen ja eri julkaisuineen verkkosivustolla Discogs.com (englanniksi) * Johnny & the New Dodgers -diskografia tekijätietoineen ja eri julkaisuineen verkkosivustolla Discogs.com (englanniksi) Luokka:Suomalaiset yhtyeet
Preussin herttuakunta

Preussin herttuakunta (, ) oli uskonpuhdistuksen seurauksena perustettu herttuakunta itäisen Preussin alueella vuosina 1525–1701. Se sai alkunsa, kun Saksalaisen ritarikunnan suurmestari Albrekt Brandenburgilainen vuonna 1525 kääntyi luterilaisuuteen, minkä jälkeen hän teki lopun ritarikunnan valtiosta ja julistautui Preussin herttuaksi. Herttuakunta kuului alkujaan Puolan kuninkaan läänitykseen. Hohenzollern-suvun brandenburgilaisten vaaliruhtinaiden haara peri sen vuonna 1618, jolloin muodostui Brandenburgin- Preussin personaaliunioni. Fredrik Vilhelm, Brandenburgin Suuri vaaliruhtinas, irrotti Preussin Puolan kuninkaan alaisuudesta Wehlaun sopimuksella vuonna 1657 – herttuakunnan itsenäisyys vahvistettiin Olivan rauhassa vuonna 1660, joka päätti Pohjan sodan Brandenburgin osalta. Herttuakunta muuttui Preussin kuningaskunnaksi vuonna 1701, jolloin vaaliruhtinas Fredrik III kruunasi itsensä kuningas Fredrik I:ksi Königsbergissä. == Itä-Preussi == Puolan ensimmäisen jaon jälkeen herttuakunnan aluetta alettiin kutsua Fredrik Suuren käskystä Itä-Preussiksi erotukseksi Länsi-Preussin provinssista, joka muodostettiin Puolalta otetuista alueista (Ermland liitettiin Itä-Preussiin). Provinssit yhdistettiin ensin personaaliunionina vuonna 1824 ja lopulta kokonaan vuonna 1829 Preussin provinssiksi, mutta erotettiin uudelleen vuonna 1878. Itä-Preussi oli Saksan yhdistymisen jälkeen maan itäisin maa-alue vuosina 1871–1945. == Preussin herttuat == Preussia hallitsivat herttuoina: * Albrekt (1490–1568), hallitsi 1525–1568 * Albrekt Fredrik (1553–1618), hallitsi muodollisesti 1568–1618, mutta hänen hallitsijakautensa loppupuolella sijaishallitsijoina toimivat: ** Georg Fredrik I (1539–1603), sijaishallitsijana 1577–1603 ** Joakim Fredrik (1546–1608), sijaishallitsijana 1603–1608 ** Juhana Sigismund (1572–1619), sijaishallitsijana 1608–1618 * Juhana Sigismund (1572–1619), hallitsi muodollisestikin Preussin herttuana 1618–1619 * Yrjö Vilhelm (1595–1640), hallitsi 1619–1640 * Fredrik Vilhelm (1620–1688), hallitsi 1640–1688 * Fredrik III (1657–1713), hallitsi herttuana 1688–1701, myöhemmin Preussin kuninkaana nimellä Fredrik I. Juhana Sigismund ja hänen seuraajansa Fredrik III:een saakka olivat samalla myös Brandenburgin vaaliruhtinaita. == Lähteet == == Aiheesta muualla == Luokka:Euroopan entiset monarkiat Luokka:Preussi Luokka:Puolan historia
Dignity Health Sports Park

Dignity Health Sports Park (vuosina 2003–2013 The Home Depot Center ja 2013–2018 StubHub Center) on urheilukompleksi Kalifornian osavaltionyliopiston kampuksella Carsonissa Kaliforniassa. Vuonna 2003 valmistuneen ja 150 miljoonaa Yhdysvaltain dollaria maksaneen kompleksin omistaja ja ylläpitäjä on Anschutz Entertainment Group. Dignity Health Sports Parkin urheilupaikat soveltuvat muun muassa jalkapallon, tenniksen, yleisurheilun, pyöräilyn, haavipallon, rugbyn, lentopallon, baseballin, softballin ja koripallon harrastamiseen. Ensimmäiset kymmenen vuotta nimisponsorina toimi rautakauppaketju The Home Depot, joka maksoi oikeuksista 70 miljoonaa dollaria. Kesäkuusta 2013 alkaen nimisponsori oli lipunvälityspalvelu StubHub. Vuodesta 2019 alken nimisponsorina on toiminut terveyspalveluyritys Dignity Health. Dignity Health Sports Parkin pääareena on 27 000 paikkainen jalkapallostadion, jolla Major League Soccerin Los Angeles Galaxy ja Chivas USA pelaavat kotiottelunsa. Stadion on niin sanottu soccer-specific stadium eli suunniteltu erityisesti jalkapalloa varten, ja se oli valmistuessaan MLS:n toinen tämänkaltainen stadion. Stadionilla on järjestetty MLS:n tähdistöottelu vuonna 2003, MLS:n loppuottelu vuosina 2003, 2004 ja 2008, naisten MM- kilpailuiden loppuottelu vuonna 2003 sekä useita muita seura- ja maajoukkueiden kohtaamisia. Stadionilla pelattiin myös rugby sevensin IRB Sevens World Series -sarjaan kuuluva USA Sevens -turnaus vuosina 2004–2006. NFL-joukkue Los Angeles Chargers pelasi kotiottelunsa stadionilla vuosina 2017–2019 kunnes joukkueen uusi stadion valmistui. Runsaan 50 hehtaarin alueella on myös 8 000 paikkainen tennisstadion, 8 000 paikkainen yleisurheilustadion, 2 450 paikkainen sisävelodromi sekä lukuisia jalkapallo-, tennis- ja baseballkenttiä. Tennisstadionilla on järjestetty WTA-kiertueen LA Women's Tennis Championships -turnaus, Davis Cup -ottelut Yhdysvaltain ja Kroatian välillä vuonna 2005 sekä nyrkkeily- ja koripallo-otteluja. Velodromilla on järjestetty ratapyöräilyn UCI Track Cycling World Cup Classics -kilpailuja sekä maailmanmestaruuskilpailut vuonna 2005. Dignity Health Sports Park toimii Yhdysvaltain jalkapallo- ja tennisliittojen kansallisena harjoituskeskuksena. Alueella on järjestetty myös konsertteja. == Lähteet == == Aiheesta muualla == * StubHub Centerin sivusto * StubHub Centerin esittely Anschutz Entertainment Groupin sivustolla Luokka:Kalifornian jalkapallostadionit Luokka:Kalifornian amerikkalaisen jalkapallon stadionit Luokka:Los Angelesin piirikunnan rakennukset ja rakennelmat Luokka:Kesäolympialaiset 2028
Taktinen ammuntapeli

Taktinen ammuntapeli on ampumapelien alalajityyppi, johon lasketaan kuuluvaksi sekä ensimmäisen persoonan että kolmannen persoonan ammuntapelejä. Tämän lajityypin peleissä pyritään simuloimaan realistista taistelua, mikä tekee taktiikan ja varovaisuuden käytöstä nopeita refleksejä tärkeämpää. Lajityyppiin viitataan toisinaan "sotilassimulaatiopelinä". IGN:n mukaan lajityypin peleissä on kyse "varovaisuudesta, huolellisuudesta, yhteistyöstä, koordinaatiosta, suunnittelusta ja tahdittamisesta". Peleissä menestykselle tärkeitä elementtejä ovat ratkaisevat hyökkäykset, nopeat suojautumiset, taktiset perääntymiset ja viimen hetken toimet, mutta tasapainotettuina niin, että niistä tulee nautittavia aktiviteetteja. Neljäksi tunnusmerkiksi sanotaan: 1) realistisesti rajoitettu pelaajan liikkuminen 2) realistisesti mallinnettu ballistiikka ja tarkkuus 3) ryhmäpohjainen lähestyminen 4) alhainen toleranssi tai alhainen vastustuskyky haavoittumiselle. Toisin sanoen pelaaja liikkuu hitaammin kuin useimmissa ammuntapeleissä, tarkkuus on alhaisempi ja ammukset laskevat matkalla, mukana on ryhmä jota voi komentaa ja kaikki voivat ampua enintään pari kertaa ennen kuolemista. Yksi ensimmäisistä taktisista ammuntapeleistä on vuoden 1998 Delta Force, joka painotti realistisia aseita ja nopeita tappoja. Lajiyypin kehitykseen on vaikuttanut myös SWAT-pelisarja, joka alkoi spin-offina Police Quest -seikkailupelisarjasta. Tunnetuin lajityypin edustaja lienee Tom Clancy's Rainbow Six, jota videopeliala on usein kutsunut lajityyppiä selkeyttäneeksi ja määritelleeksi peliksi. ==Luettelo taktisista ammuntapeleistä== *America's Army -pelisarja *ArmA -pelisarja *Conflict: Desert Storm *Counter-Strike -pelisarja *Deadly Dozen *Delta Force -pelisarja *Hidden & Dangerous -pelisarja *Insurgency *Operation Flashpoint -pelisarja *Project Reality *Red Orchestra: Ostfront 41-45 *Sniper Elite *SOCOM-pelisarja *SWAT-pelisarja *Tom Clancy's Ghost Recon -pelisarja *Tom Clancy's Rainbow Six -pelisarja *Valorant *Vietcong ==Lähteet== Luokka:Videopelien lajityypit
Spotsylvanian taistelu

Spotsylvanian taistelu (usein myös Spotsylvanian käräjätalon taistelu) oli Yhdysvaltain sisällissodan taistelu, joka käytiin Spotsylvaniassa, Virginiassa 8.– 21. toukokuuta 1864 etelävaltioiden ja pohjoisvaltioiden joukkojen välillä. Pohjoisvaltioiden joukkoja komensi kenraali Ulysses S. Grant ja etelävaltioiden kenraali Robert E. Lee. Ennen Spotsylvanian taistelua käytiin 5. – 7. toukokuuta Wildernessin taistelu. Taistelut jatkuivat tämän jälkeen välittömästi Spotsylvaniassa, jossa pohjoisvaltioiden armeija yritti työntää etelävaltioiden joukot linnoitetuista asemista. Etelävaltioiden joukot torjuivat pohjoisvaltioiden joukkojen hyökkäykset, mutta aloite säilyi Grantillä, joka eteni taistelun jälkeen kaakkoon kohti etelävaltioiden pääkaupunkia Richmondia. == Lähteet == * Luokka:Virginia Yhdysvaltain sisällissodassa Luokka:Yhdysvaltain sisällissodan taistelut Luokka:Vuoden 1864 sotahistoria
Olivan rauha

Olivan rauha oli yksi Pohjan sodan päättäneistä rauhansopimuksista, jonka allekirjoittivat keisari Leopold I, Brandenburgin vaaliruhtinas Fredrik Vilhelm, Puola-Liettuan kuningas Juhana II Kasimir ja Ruotsin alaikäisen kuninkaan Kaarle XI:n holhoojahallituksen päämies Magnus Gabriel De la Gardie Olivan luostarissa lähellä Danzigia 3. toukokuuta 1660. == Seuraukset == Olivan rauhassa Juhana II Kasimir luopui vaateistaan Ruotsin kruunuun, jonka hänen isänsä Sigismund oli menettänyt 1599. Puola luovutti Ruotsille Liivinmaan ja Riian, jotka olivat olleet ruotsalaisten hallinnassa jo 1620-luvulta. Hohenzollernin suvun vasallisuhde Puolan kuninkaaseen loppui, kun Preussin herttuakunta, jota Brandenburgin vaaliruhtinaat olivat hallinneet lahjoitusmaana, irrotettiin kuninkaan lääninherruudesta. Olivan rauha merkitsi yhdessä Kööpenhaminan ja Kardisin rauhansopimusten kanssa Ruotsin suurvalta- ajan huippukohtaa. Puola-Liettualle Olivan rauha teki mahdolliseksi sotimisen Venäjää vastaan. == Lähteet == Luokka:Preussi Luokka:Puolan historia Luokka:Rauhansopimukset Luokka:Ruotsin rauhansopimukset Luokka:Pohjan sota
Abracadabra (albumi)

Abracadabra on yhdysvaltalaisen rockyhtyeen The Steve Miller Bandin studioalbumi vuodelta 1982. Sen ovat tuottaneet Steve Miller ja Gary Mallaber. Mallaber on myös tehnyt tarvittavia lisä-äänityksiä. Varsinaisesta äänityksestä ja miksauksesta on huolehtinut David Cole. Alkuperäisen LP:n sarjanumero oli 6302 204. ==Kappaleet== A-puoli: # Keeps Me Wondering Why - 3:43 (Gary Mallaber/Kenny Lee Lewis) # Abracadabra - 5:10 (Steve Miller) # Something Special - 3:35 (Gary Mallaber/Lonnie Turner/Greg Douglass) # Give It Up - 3:35 (Steve Miller) # Never Say No - 3:39 (Gary Mallaber/John Massaro/Kenny Lee Lewis) B-puoli: # Things I Told You - 3:15 (Gary Mallaber/John Massaro) # Young Girl’s Heart - 3:34 (Gary Mallaber/John Massaro) # Goodbye Love - 2:55 (Gary Mallaber/Greg Douglass/Lonnie Turner) # Cool Magic - 4:23 (Gary Mallaber/Kenny Lee Lewis) # While I’m Waiting - 3:25 (Gary Mallaber/John Massaro) Kappaleiden julkaisijayhtiöt ovat Silk Stocking Music ja Sailor Music. Luokka:Steve Miller Bandin albumit Luokka:Vuoden 1982 albumit
Steffen Heidrich

Steffen Heidrich (s. 19. heinäkuuta 1967 Erlabrunn, DDR) on entinen saksalainen jalkapalloilija. Pelipaikaltaan hän oli keskikenttäpelaaja. Heidrichin ura alkoi FC Karl-Marx-Stadtissa, jossa hän pelasi ensin DDR- Oberligassa ja Saksan jälleenyhdistymisen jälkeen nimellä Chemnitzer FC 2. Bundesligassa. Kesällä 1993 hän siirtyi Bundesliigaan VfB Leipzigiin, joka kuitenkin kauden päätteeksi putosi. Pelattuaan Leipzigissa neljä kautta Heidrich siirtyi samalla sarjatasolla olleeseen Energie Cottbusiin. Heidrich nousi seuran kapteeniksi ja oli mukana nostamassa Cottbusia Bundesliigaan kaudella 1999–2000. Seuraavalla kaudella hän ei saanut juurikaan peliaikaa ja hän päätti siirtyä Dynamo Dresdeniin. Heidrich pelasi Dynamossa neljä kautta, minkä jälkeen hän lopetti pelaajauransa. Heidrich edusti urallaan myös DDR:n maajoukkuetta yhdessä ottelussa Egyptiä vastaan 1990. Pelaajauran jälkeen Heidrich on toiminut muun muassa Cottbusin managerina. == Lähteet == Luokka:Saksalaiset jalkapalloilijat Luokka:Itäsaksalaiset jalkapalloilijat Luokka:Vuonna 1967 syntyneet Luokka:Elävät henkilöt
Alameda County Library

Alameda County Library on julkinen kirjastojärjestelmä, joka toimii Alamedan piirikunnassa Kaliforniassa. Se perustettiin vuonna 1910 ja nykyisin se ylläpitää 11 kirjastoa. Sen päämaja sijaitsee Fremontissa. Kirjastojen lisäksi Alameda County Library -järjestelmä tarjoaa mm. opetusta piirikunnan vankiloihin. == Lähteet == Luokka:Alamedan piirikunnan koulutus Luokka:Yhdysvaltain kirjastot
Guru (artisti)

Guru (oik. Keith Elam, 17. heinäkuuta 1961DJ Premier. “Register For The Legendary Guru” (April 20, 2010). DJ Premier Blog. Retrieved from on April 20, 2010. – 19. huhtikuuta 2010) oli yhdysvaltalainen hip hop -artisti ja toinen osapuoli Gang Starr -duosta DJ Premierin ohella. Vuonna 1993 Guru aloitti Jazzmatazz-projektin, jossa hän teki yhteistyötä jazzmuusikoiden kanssa. Ensimmäisellä albumilla vieraili muusikoita kuten Donald Byrd, Branford Marsalis ja Roy Ayers. Helmikuussa 2010 Guru sai sydänkohtauksen ja leikkauksen jälkeen vaipui koomaan. Hän kuoli syöpään 19. huhtikuuta 2010 48 vuoden ikäisenä. ==Lähteet== ==Aiheesta muualla== * Keith Elamin muistokirjoitus Helsingin Sanomissa Luokka:Vuonna 1961 syntyneet Luokka:Vuonna 2010 kuolleet Luokka:Yhdysvaltalaiset hip hop -artistit
VfB Einheit zu Pankow

VfB Einheit zu Pankow on saksalainen jalkapalloseura Berliinistä, Pankowin kaupunginosasta. == Historia == Seura edeltäjänä pidetty VfB Pankow perustettiin vuonna 1893. Sosialistisen hallinnon alettua seura perustettiin uudelleen nimellä SG Pankow-Nord. 1940-luvun lopun ajan seura pelasi Berliinin kaupunkisarjoja, joista se nousi kaudeksi 1950–1951 DDR-Oberligaan. Pääsarjassa seura pelasi nimellä VfB Pankow Berlin, ja sijoittui ensimmäisellä kaudellaan selvästi sarjan viimeiseksi voitettuaan vain kaksi ottelua maalisuhteella 29–131. Maan jalkapalloliiton päätöksellä seuraa ei kuitenkaan pudotettu DDR-Ligaan, sillä pääsarjatasolla haluttiin olevan ainakin yksi berliiniläisjoukkue. Toisen Oberliga-kautensa seura pelasi nimellä BSG Einheit Pankow Berlin, mutta sijoittui sarjan viimeiseksi. Tällä kertaa seura putosi DDR-Ligaan, jossa se sijoittui ensimmäisellä kaudella kymmenenneksi ja vältti näin putoamisen viimeisenä joukkueena. Kauden jälkeen 1953–1954 seura putosi Bezirksliga Berliiniin, jolloin se vaihtoi nimensä BSG Lokomotive Lichtenbergiksi seurafuusion myötä. Seura oli pahimmillaan neljännellä sarjatasolla, mutta nousi vuonna 1957 kolmannelle sarjatasolle II. DDR-Ligaan. Kahden kauden jälkeen seura putosi jälleen neljännelle sarjatasolle. Seura nousi takaisin toiselle sarjatasolle vuonna 1971, mutta putosi heti kauden jälkeen. Seuraavan kerran Pankow nähtiin DDR-Ligassa vuonna 1973, mutta tällöinkin visiitti oli ainoastaan kauden mittainen. Viimeisen kerran seura pelasi toisella sarjatasolla kaudella 1975–1976, jonka jälkeen se putosi. Itä- Saksan romahdettua seuran nimeksi otettiin VfB Einheit zu Pankow. Tämän jälkeen seura on pelannut Saksan alasarjoissa. == Lähteet == == Aiheesta muualla == * Virallinen kotisivu Luokka:Berliinin urheilu Luokka:Saksalaiset jalkapalloseurat Luokka:Vuonna 1893 perustetut urheiluseurat
Sneaker Pimps

Sneaker Pimps on brittiläinen vuonna 1994 perustettu trip hop -yhtye. Yhtye tunnetaan parhaiten vuonna 1996 julkaistusta esikoisalbumistaan Becoming X, erityisesti singleistä ”6 Underground”, ”Spin Spin Sugar” ja ”Tesko Suicide”. Sneaker Pimpsin perustajajäsenet ovat Chris Corner ja Liam Howe. Yhtyeen laulajaksi tuli Kelli Dayton (nykyään Kelli Ali). Corner lauloi yhtyeen toisen albumin demoilla, ja yhtye huomasikin laulujen sopivan paremmin hänen äänelleen. Sanoitukset olivat myös enemmän henkilökohtaisia. Daytonia pyydettiin jättämään yhtye, ja Corner ryhtyi laulajaksi toisella albumilla. Corner jätti yhtyeen vuonna 2003 ja ryhtyi soolouralle yhtyeensä IAMX parissa. Myös Kelli Ali on Sneaker Pimpsin lopetettua jatkanut musiikin parissa. ==Jäsenet== *Chris Corner (kitara, syntetisaattori, laulu) *Liam Howe (syntetisaattori) *Joe Wilson (basso) *David Westlake (rummut) ===Muut=== *Chris Tate *Ian Pickering *Kelli Ali ==Diskografia== ===Albumit=== *Becoming X (1996) *Becoming Remixed (1998) *Splinter (1999) *Bloodsport (2002) *SP4 (ei julkaistu) ===Singlet=== Vuosi Kappale Albumi 1996 ”Tesko Suicide” Becoming X 1996 ”Roll On” Becoming X 1996 ”6 Underground” Becoming X 1997 ”Spin Spin Sugar” Becoming X 1997 ”6 Underground” (uudelleenjulkaisu) Becoming X 1997 ”Spin Spin Sugar (remix)” Becoming X 1997 ”Post Modern Sleaze” Becoming X 1999 ”Low Five” Splinter 1999 ”Ten to Twenty” Splinter 2002 ”Sick” Bloodsport 2002 ”Bloodsport” Bloodsport 2002 ”Loretta Young Silks” Bloodsport ===Viides albumi=== Vuodesta 2006 vuoteen 2008 yhtye työskenteli satunnaisesti viidennen levyn parissa, uuden, vielä tuntemattoman naislaulajan kanssa. Seuraavat kappaleet vuotivat nettiin joulukuussa 2006: *”Samaritan” *”Sun Ate the Moon” *”Rush” *”The Shutdown” *”Elias” *”Girl in a Box” *”Satellite” Yhtye myös tuottaa muita artisteja nimellä Line of Flight. ==Aiheesta muualla== *Sneaker Pimps Official Website (offline) *Sneaker Pimps Unofficial Website (including discography) *Kelli Ali – official website *Kelli Ali Interview for WeirdMusic.net magazine *Band members' comments about their songs (archive.org copy) *Trash Money Official Website Luokka:Brittiläiset elektronisen musiikin yhtyeet
Hear Me Now

Hear Me Now on Aika-yhtyeen (nyk. Aikakone) ensimmäinen englanninkielinen albumi. Se julkaistiin 31. elokuuta 2001. Albumi debytoi Suomen virallisen listan sijalla 15. Albumi myi kultalevyyn oikeuttavan määrän.Hear Me Now @ Aarresaarimatka.wordpress.com == Kappaleet == Kaikki kappaleet säveltänyt Maki Kolehmainen, ellei toisin mainittu. # # # # # # # # # # # == Lähteet == Luokka:Vuoden 2001 albumit Luokka:Aikakoneen albumit
Becoming X

Becoming X on Sneaker Pimpsin vuonna 1996 julkaistu debyyttialbumi. Se menestyi hyvin Isossa-Britanniassa ja kappaleista "6 Underground" ja "Spin Spin Sugar" tuli hittejä Yhdysvalloissa. Becoming X on ainut yhtyeen levyistä, jolla laulajana on Kelli Ali. Myöhemmillä albumeilla laulajana toimii Chris Corner. "How Do", levyn viimeinen kappale, on cover-versio laulusta "Willow's Song" elokuvasta Uhrijuhla (1973). Albumista julkaistiin myöhemmin remix- versio Becoming Remixed. "6 Underground" -hitin ansiosta, levy pysyi 23 viikkoa Billboard 200 -listalla Yhdysvalloissa. == Kappaleet == # # # # # # # # # # # == Kokoonpano == * Kelli Ali – laulu * Chris Corner – kitarat * Joe Wilson – basso * Dave Westlake – rummut * Liam Howe – kosketinsoittimet == Aiheesta muualla == * Becoming X discogs.com -sivustolla Luokka:Vuoden 1996 esikoisalbumit Luokka:Brittiläiset elektronisen musiikin albumit Luokka:Trip hop -albumit